ערן פיין

ערן פיין (נולד ב-15 בינואר 1968) הוא יוצר, במאי, תסריטאי, ממציא ויזם ישראלי. ידוע בעיקר בזכות עבודות הטלוויזיה שלו: ״הרצועה״ (בתור יוצר ועורך ראשי); ״אחורי החדשות״ (בתור יוצר ועורך ראשי); ״עם סגולה״ (בתור יוצא ועורך ראשי) ועוד.
כמו כן, הקים וניהל מגוון חברות היי-טק, שחלקן נמכרו לתאגידים בין-לאומיים, והיום הוא מכהן כמנכ״ל ושותף בחברת הסייבר ״[https://www.nanolocksecurity.com/ NanoLock Security]״. בשנים האחרונות, פיין כותב ומגיש פינה בגלי צה״ל וכותב קטעים קומיים עבור קומיקאים ישראליים כגון יאיר ניצני ויעל לבנטל.
בעברו, ערן ייעץ למרכז הננו-טכנולוגיות של אוניברסיטת תל אביב, וכן של אוניברסיטת צינגהואה שבבייג׳ינג.
== השכלה ==
פיין נולד בהרצליה ובין השנים 1986–1989 למד ערן קולנוע בבית הספר ״בית צבי״, שם זכה שלוש פעמים ברציפות במלגת הצטיינות של קרן שרת, וביים בסרט הגמר שלו את הסרט הקצר ״ברברים״, המבוסס על ספרו של ג׳.מ קוטזי ״מחכים לברברים״.

== קריירה בתעשיית הבידור ==
מיד לאחר לימודיו, ביים ערן וידאו קליפ עבור השיר ״משחק של דמעות״ של להקת ״נקמת הטרקטור״. הקליפ זכה לתשבחות, והוביל את ערן לקריירה משגשגת בתחום הפרסומות. בין הפרסומות שביים: "IBM", מוצרי "AHAVA" מים המלח, בזק, קודאק ועוד. פרסומת שביים עבור חברת ״פליק״ זכתה בפרס בפסטיבל חיפה. כמו כן, תשדיר שירות שביים עבור המשרד להגנת הסביבה זכה בפרס בפסטיבל ניו-יורק.

בין השנים 2003–2005 ערן יצר, כתב והיה העורך הראשי של העונה השנייה של התוכנית ״אחורי החדשות״ בכיכובו של יאיר ניצני ששודרה בערוץ 10. לאחר מכן, ערן זכה להצלחה עם התכנית ״הרצועה״. התכנית, אותה יצר והיה העורך הראשי שלה במשך 197 פרקים וזכתה לאהדת המבקרים והצופים, ונחשבה פורצת דרך בתחום הטלוויזיה. בתוכנית עבד ערן יחד עם קומיקאים ושחקנים מהשורה הראשונה, כגון ליאור אשכנזי, יובל סמו, אורי גוטליב, נתי קלוגר והתסריטאי עוזי וייל.

לאחר מכן, יצר ערן את התכנית ״[https://www.ishim.co.il/m.php?s=גם+להם+מגיע גם להם מגיע]״ ששודרה בערוץ 10, שזכתה לביקורות מעורבות והורדה לאחר עונה אחת. כמו כן, ערן היה העורך הראשי בסדרה המצליחה ״אולי הפעם״ ש-100 פרקיה שודרה ב״יס״.

ערן חזר לטלוויזיה בשנת 2011 כעורך הראשי ואחד מיוצריה של הקומדיה ״עם סגולה״, בה כיכבה שלישיית ״מה קשור״, וששודרה ב"קשת".

היום, ערן מגיש פינה קומית בגלי צה״ל, וכותב תכנים קומיים להנאתו.

== קריירה בתעשיית ההיי-טק ==
ערן הקים את החברות ״On-Eden״, אשר נמכרה בשנת 1999 ו-״Mobile Spear״ שפעלה בין השנים 2000–2007. בנוסף, ערן הקים את החברה "[http://www.oree-inc.com/ Oree]״ - שהייתה חלוצת טכנולוגיית התאורה המשטחית. כמו כן, ערן היה חתום על הפטנטים הראשונים של החברה. לאחר מכירתה של החברה, ערן ישב בוועדה המייעצת של החברה הישראלית "Cimagine״ שנמכרה אף היא לחברת "Snap״.

בשנת 2017, ערן ושותפיו שלמה אורן ז״ל וארז קריינר הקימו את החברה "[https://www.nanolocksecurity.com/ NanoLock Security]״, חברה אותה ערן מנהל כיום. החברה זכתה להכרה עולמית בעקבות שורה של פרסי חדשנות שהוענקו לה.

בשנת 2020, ערן זכה בהוקרה אישית, שכן הוענק לו פרס ״Personality of the Year״ במסגרת "[https://www.americancyberawards.com/ American Cyber Awards]״.

== חיים אישיים ==

ערן מתגורר כיום בתל אביב, יחד עם אשתו עורכת הווידאו לימור פיין, ושני ילדיהם איילה ותומר.

== ראו גם ==
* הרצועה
* אחורי החדשות
* עם סגולה (תוכנית טלוויזיה)

== קישורים חיצוניים ==

* [https://www.nanolocksecurity.com/ NanoLock Security], באתר NanoLock Security
* [https://www.calcalist.co.il/internet/articles/0,7340,L-3677623,00.html ״אקזיט בהפסד: Oree מר"ג במגעים למכירתה ב־10 מיליון דולר - 40% מההון שגייסה״], באתר כלכליסט
*[https://www.calcalist.co.il/internet/articles/0,7340,L-3154783,00.html ״הלוואת הון סיכון של 4 מיליון דולר לחברת התאורה Oree״], באתר כלכליסט
*[https://www.themarker.com/technation/1.442348 ״ערן פיין היה במאי פרסומות, עבר להיי-טק עם פריצת האינטרנט המסחרי, הקים שני סטארט-אפים, מכר אחד, סגר אחד, עבר להיות עורך טלוויזיה, ועכשיו הוא שוב בזירת ההיי-טק - עם סטארט אפ חדש לטכנולוגיית תאורה למסכים״], באתר TheMarker
* [http://www.navaro.co.il/item62/ערן%20פיין ערן פיין], באתר [http://www.navaro.co.il/ נברו ייצוג יוצרים ואמנים]
* [https://www.ynet.co.il/articles/0,7340,L-5471384,00.html סטארט-אפ ישראלי זכה בתחרות ב-MWC], באתר ynet
* [https://www.americancyberawards.com/2020-winners/ American Cyber Awars - Winners 2020], באתר American Cyber Awards

== הערות שוליים ==

2020 12